## Uredba o Uredu za protokol Vlade Republike Hrvatske

### NN 69/2001 (31.7.2001.), Uredba o Uredu za protokol Vlade Republike Hrvatske

# VLADA REPUBLIKE HRVATSKE

1150

Na teme­lju članka 26. stavka 1. Zakona o Vladi Republike Hrvatske
(»Narodne novine«, br. 101/98 i 15/2000), Vlada Republike Hrvatske je na
sjednici održanoj 26. srp­nja 2001. godine, donijela

## UREDBU

### O UREDU ZA PROTOKOL VLADE REPUBLIKE HRVATSKE

Članak 1.

Ovom Uredbom osniva se Ured za protokol Vlade Republike Hrvatske (u da­lj­njem
tekstu: Ured).

Članak 2.

Ured obav­lja stručne,
organizacijske i tehničke poslove protokola za potrebe Vlade Republike
Hrvatske, predsjednika Vlade Republike Hrvatske, potpredsjednika, zamjenika
predsjednika Vlade Republike Hrvatske i potpredsjednika Vlade Republike
Hrvatske, a osobito predlaže, osmiš­ljava i provodi aktivnosti vezane za
službene posjete i putova­nja navedenih dužnosnika; prikup­lja po­datke i
priprema kalendar posjeta i putova­nja; predlaže plan sredstava i troškove
putova­nja u inozemstvo i stranih posjeta iz inozemstva; brine o osigura­nju
prijevoza za strana izaslanstva; osmiš­ljava poklone za strane dužnosnike; vodi
evidenciju prim­ljenih poklona; vodi evidenciju troškova svih putova­nja i
reprezentacija i izrađuje izvješća o tome za Vladu Republike Hrvatske, te obav­lja
i druge poslove vezane za posjete i putova­nja.

Ured obav­lja i poslove
ceremonijala posebnih svečanih i drugih prigoda od značaja za Republiku
Hrvatsku koje se odvijaju u zgradi Vlade Republike Hrvatske, ili na drugim
lokacijama, a u kojima sudjeluju predsjednik Vlade Republike Hrvatske, potpred­sjednik,
zamjenik predsjednika Vlade Republike Hrvatske i potpredsjednici Vlade
Republike Hrvatske.

Članak 3.

Ured u obav­lja­nju svojih
poslova ostvaruje surad­nju i koordinaciju s odgovarajućim službama za protokol
Predsjednika Re­pub­like Hrvatske, Hrvatskoga sabora i Ministarstva va­njskih
pos­lova.

Članak 4.

Radom Ureda uprav­lja
predstojnik Ureda koje­g imenuje i raz­rješava Vlada Republike Hrvatske na
prijedlog predsjednika Vlade Republike Hrvatske.

Predstojnik Ureda može imati
zamjenika koje­g imenuje i razrješava Vlada Republike Hrvatske na prijedlog
predstojnika Ureda.

Zamjenik predstojnika zamje­njuje
predstojnika Ureda u slu­čaju ­nje­govog izbiva­nja ili spriječenosti, te obav­lja
i druge poslove koje mu povjeri predstojnik.

Predstojnik Ureda za svoj rad
i rad Ureda, a zamjenik predstojnika za svoj rad, odgovorni su Vladi Republike
Hrvatske.

Članak 5.

Predstojnik Ureda u odnosu na
državne službenike Ureda ima prava i ovlasti čelnika tijela državne uprave.

Članak 6.

Pravilnikom o unutar­njem
redu Ureda odredit će se način rada Ureda, te će se utvrditi radna mjesta u
Uredu, opis poslova koji se obav­ljaju na radnim mjestima, stručni i drugi
uvjeti za raspored na radna mjesta, broj službenika te druga pita­nja sukladno
zakonu.

Pravilnik iz stavka 1. ovog
članka donosi predstojnik Ureda po prethodno pribav­ljenoj suglasnosti
ministarstva nadležnog za poslove opće uprave.

Članak 7.

Okvirni broj potrebnih
državnih službenika Ureda utvrđuje se u tabeli koja je sastavni dio ove Uredbe,
a koja se ne objav­ljuje u »Narodnim novinama«.

Članak 8.

Danom stupa­nja na snagu ove Uredbe Ured preuzima državne službenike
Državnog protokola Republike Hrvatske – Odjela pri Vladi Republike Hrvatske.

Državni službenici koji, nakon donoše­nja Pravilnika iz članka 6. ove
Uredbe, ne budu raspoređeni u Ured, stav­ljaju se na raspolaga­nje Vladi
Republike Hrvatske u skladu s općim propisima koji se odnose na državne
službenike i namještenike.

Članak 9.

Danom stupa­nja na snagu ove Uredbe Ured preuzima i financijska sredstva
za plaće zaposlenika koji se preuzimaju i opremu Državnog protokola Republike
Hrvatske – Odjela pri Vladi Republike Hrvatske.

Članak 10.

Ova Uredba stupa na snagu danom objave u »Narodnim novinama«.

Klasa: 023-03/01-01/63
Urbroj: 5030107-01-1
Zagreb, 26. srp­nja 2001.

Potpredsjednik,
zamjenik predsjednika
**dr. sc. Goran Granić,** v. r.

if !supportEmptyParas endif

OKVIRNI BROJ DRŽAVNIH SLUŽBENIKA
UREDA ZA PROTOKOL VLADE REPUBLIKE HRVATSKE

if !supportEmptyParas endif

Dužnosnici: 1

|  |  |
| --- | --- |
| if !supportEmptyParas endif | SLUŽBENICI |

if !supportEmptyParas endif

| Zamjenik predstojnika | 1 |
| Viši stručni savjetnik | 1 |
| Stručni savjetnik | 1 |
| Administrativni tajnik | 1 |
| UKUPNO: | 4 |

if !supportEmptyParas endif

Uredba, NN 69/2001-1150